SKLEP SODIŠČA ZA USLUŽBENCE
(drugi senat)
z dne 17. septembra 2009
Zadeva F-132/07
Guido Strack
proti
Komisiji Evropskih skupnosti
„Javni uslužbenci – Procesne napake – Ugovor nedopustnosti – Postopek z zamudno sodbo“
Predmet:      Tožba, vložena na podlagi členov 236 ES in 152 AE, s katero je Komisija v zvezi s tožbo, ki jo je 22. oktobra 2007 vložil
G. Strack, z ločenim aktom na podlagi člena 78 Poslovnika vložila ugovor nedopustnosti zoper navedeno tožbo.
Odločitev:      Predlog Komisije za odločanje o nedopustnosti tožbe je dopusten. Predlog tožeče stranke za izdajo zamudne sodbe je zavrnjen.
Predlog Komisije za odločanje o nedopustnosti tožbe je združen z odločanjem po temelju. Odločitev o stroških se pridrži.
Povzetek
Postopek – Dopustnost postopkovnih aktov – Vložitev ugovora nedopustnosti po doseženem podaljšanju roka za vložitev odgovora
na tožbo – Dopustnost
(Poslovnik Sodišča za uslužbence, člena 39 in 78)
Če je Sodišče za uslužbence ugodilo predlogu tožene stranke za podaljšanje roka za vložitev odgovora na tožbo, na podlagi
tega, da se navedena stranka odloči za vložitev ugovora nedopustnosti v skladu s členom 78 Poslovnika Sodišča za uslužbence
namesto za vložitev odgovora na tožbo z vsebinsko analizo zadeve, niti ni mogoče izpodbijati skladnosti njenega predloga za
podaljšanje z upoštevnimi določbami navedenega poslovnika niti ni mogoče sklepati, da je navedeni predlog zloraben.
Sodišče za uslužbence je namreč z odobritvijo podaljšanega roka za vložitev odgovora na tožbo pred iztekom roka iz člena 78
navedenega poslovnika za vložitev ugovora nedopustnosti implicitno privolilo, da lahko tožena stranka v podaljšanem predpisanem
roku z ločenim aktom vloži ugovor nedopustnosti ali odgovor na tožbo. Čeprav v zvezi s tem drži, da nobena izrecna določba
ne določa možnosti za podaljšanje roka iz člena 78, iz tega ni mogoče sklepati, da stranka – če je podaljšanje nastopilo pred
iztekom navedenega roka – ne bi mogla z ločenim aktom vložiti ugovora nedopustnosti pred iztekom podaljšanega roka.
(Glej točki 10 in 12.)
Napotitev na:
Sodišče prve stopnje: 10. julij 2002, Comitato organizzatore del convegno internazionale proti Komisiji, T-387/00, Recueil,
str. II-3031, točka 35.